ai4bharat/Pralekha huggingface dataset:
பிரதமர் அலுவலகம்
உலக குத்துச்சண்டை சாம்பியன்ஷிப் போட்டியில் தங்கப் பதக்கம் வென்ற குத்துச்சண்டை வீரரான லவ்லினா போர்கோஹைனுக்கு
உலக குத்துச்சண்டை சாம்பியன்ஷிப் போட்டியில் தங்கப் பதக்கம் வென்ற குத்துச்சண்டை வீரரான லவ்லினா போர்கோஹைனுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
தனது ட்விட்டர் பதிவில் அவர் கூறியதாவது:
“உலக குத்துச்சண்டை சாம்பியன்ஷிப் போட்டியில் மிகப்பெரிய சாதனையைப் புரிந்த லவ்லினா போர்கோஹைனுக்கு @LovlinaBorgohai வாழ்த்துகள். அவர் அற்புதமான திறனை வெளிப்படுத்தினார். அவர் தங்கப்பதக்கம் வென்றதை அறிந்து இந்தியா மட்டற்ற மகிழ்ச்சி அடைகிறது.”
மனித வள மேம்பாட்டு அமைச்சகம்
மாணவர்கள் அறிவார்ந்த இந்தியாவின் தூதுவர்களாகவேண்டும்; மத்திய அமைச்சர் திரு.ரமேஷ் போக்ரியால் நிஷாங்க்
இந்தூர் ஐஐடி-யில் நேற்று நடைபெற்ற பட்டமளிப்பு விழாவில் இணையம் வாயிலாக மத்திய கல்வித்துறை அமைச்சர் திரு.ரமேஷ் பொக்கிரியால் நிஷாங்க் பங்கேற்றார். மேலும் ஐந்து புதிய கட்டங்களையும் திறந்து வைத்தார். நிர்வாகக் குழு தலைவர், பேராசிரியர் பி. பதக் நிகழ்வுக்கு தலைமையேற்றார். செனட் தலைவர் பேராசிரியர் நீலேஷ் குமார் ஜெயின் மாணவர்களுக்கு பட்டங்களை வழங்கினார்.
மாணவர்களை வாழ்த்தி பேசிய மத்திய அமைச்சர் திரு. ரமேஷ் பொக்கிரியால் மாணவர்கள் தாங்கள் பெற்ற அறிவை சமூகத்தின் முன்னேற்றத்துக்காகப் பயன்படுத்த வேண்டும். கல்வியில் பெற்ற த த்துவார்த்த அறிவை நடைமுறை வாழ்க்கையில் உபயோகப்படுத்தும்போதுதான் மாணவர்களுக்கான உண்மையான தேர்வு என்பது தொடங்குவதாகவும் குறிப்பிட்டார். அறிவார்ந்த இந்தியா இயக்கத்தின் தூதுவர்களாக மாணவர்கள் தங்கள் அறிவைப் பரப்ப வேண்டும் மற்றும் வளர்த்தெடுக்க வேண்டும் என்றும் நம்பிக்கை தெரிவித்தார்.
ஐஐடி இந்தூர் கல்வி நிறுவனம், ஆராய்ச்சிகளில் சிறப்பான பணிகளை மேற்கொண்டிருக்கிறது என்றும், 2740 ஆராய்ச்சி தாள்கள், 35 புத்தகங்கள் மற்றும் 175 அத்தியாயங்களை ஆராய்ச்சியாளர்கள் சமர்பித்து இருப்பதாகவும் அவர் கூறினார். இது இரண்டாவது மற்றும் மூன்றாவது தலைமுறை ஐஐடி அமைப்புகளில் தலா ஒரு ஆசிரியரின் உயர்ந்தபட்ச பாராட்டத்தக்க குறியீடாகும் என்றும் ரமேஷ் பொக்ரியால் தெரிவித்தார். இந்த மையம் 61 காப்புரிமைகளை தாக்கல் செய்திருப்பதாகவும், அதில் ஒன்றுக்கு அனுமதி அளிக்கப்பட்டுள்ளதாகவும் குறிப்பிட்டார். சுயசார்பு இந்தியா மற்றும் புதுமை படைத்தலுக்காக தொழிலகங்கள் மற்றும் கல்வி நிறுவனங்களுக்கு இடையேயான இடைவெளியை குறைக்கும் இந்தூர் ஐஐடியின் முயற்சியையும் அவர் பாராட்டினார். 2020ம் ஆண்டுக்கான என்ஐஆர்எஃப் தர வரிசையில் இந்தூர் ஐஐடி 10வது இடம் பெற்றிருப்பதற்கும், 2020ம் ஆண்டின் ஆசிய பல்கலைக்கழகங்கள் தர வரிசையில் 55-வது இடம் பெற்றிருப்பதற்கும், டைம்ஸ் உயர் கல்வியின் இளம் பல்கலைக்கழக தர வரிசையில் 64ம் இடம் பிடித்ததற்கும் மத்திய அமைச்சர் ரமேஷ் பொக்ரியால் வாழ்த்துகளைத் தெரிவித்தார்.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1665886
(Visitor Counter : 106
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
பிரதமரின் மத்சய சம்படா யோஜனாவின்  2வது ஆண்டு விழா கொண்டாடப்பட்டது
பிரதமரின் மத்சய சம்படா யோஜனா  அதன் வெற்றிகரமான இரண்டாம் ஆண்டினை இன்று நிறைவு செய்தது. இந்த முக்கியமான நாளினை நினைவுகூரும் வகையில், மத்திய மீன்வளம், கால்நடை பராமரிப்பு மற்றும் பால்வள அமைச்சகம் ஆகியவை புதுதில்லியில் இன்று ஒரு நிகழ்ச்சியை நடத்தியது. பிஎம்எம்எஸ்ஒய் திட்டத்தின் சாதனைகள் மற்றும் எதிர்கால செயல் திட்டங்களை வெளிப்படுத்துவதே இந்த நிகழ்வின் முக்கிய நோக்கமாகும்.
இந்நிகழ்ச்சியில் தலைமை விருந்தினராக மத்திய மீன்வளம் மற்றும் கால்நடை பராமரிப்புத்துறை அமைச்சர் திரு பர்ஷோத்தம் ரூபாலா கலந்து கொண்டார். தகவல் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணையமைச்சர் டாக்டர். எல். முருகன், மீன்வளம், கால்நடை பராமரிப்பு மற்றும் பால்வள அமைச்சகத்தின் முன்னாள் செயலாளர் திரு தருண் ஸ்ரீதர், இந்திய வேளாண் ஆராய்ச்சிக் கவுன்சிலின் முன்னாள் தலைமை இயக்குநர் டாக்டர் எஸ். அய்யப்பன் ஆகியோர் கெளரவ விருந்தினர்களாகக் கலந்து கொண்டனர். மீன்வளம், கால்நடை பராமரிப்பு மற்றும் பால்வள அமைச்சகத்தின் செயலாளர் திரு ஜதீந்திர நாத் ஸ்வைனும் கலந்து கொண்டார்.
சுமார் 300 மீனவர்கள், மீன் வளர்ப்போர் மற்றும் மாநிலங்கள் / யூனியன் பிரதேசங்களிலிருந்து மூத்த அதிகாரிகள் நிகழ்ச்சியில் கலந்துகொண்டு தங்கள் அனுபவங்களையும் வெற்றிக் கதைகளையும் பகிர்ந்து கொண்டனர். இந்த நிகழ்வில் பிஎம்எம்எஸ்ஒய் மற்றும் அதன் சாதனைகள் பற்றிய சிறு புத்தகம் வெளியிடப்பட்டது, மத்சய சம்படா: மீன்வளத்துறை செய்தி மடலின் 3ஆவது பதிப்பு, ஏற்றுமதியை பல்வகைப்படுத்துதலின் ஒரு பகுதியாக திலாப்பியா செயல் திட்டம், ஸ்காம்பி செயல் திட்டம், தேசிய விதை திட்டம்: 2022-2025 போன்றவையும் நிகழ்வின் பகுதியாக இருந்தன.
இந்த நிகழ்வை கருத்திற்கொண்டு, சிறு புத்தகங்களை வெளியிட்டு, சாதனைகள் மற்றும் எதிர்கால செயல்திட்டங்களின் சாராம்சம், ஒருங்கிணைப்பு ஆகியவற்றை சுவாரஸ்யமாக வெளிப்படுத்தியதற்காக மீன்வளத் துறை மற்றும் திட்ட நிர்வாகக் குழுவை மத்திய அமைச்சர் திரு ரூபாலா பாராட்டினார்.
டாக்டர் எல் முருகன், இந்தியாவில் அதன் சுதந்திர காலத்திலிருந்து இன்று வரையிலான துறைசார் மாற்றத்திற்காக மீன்வளத் துறை எவ்வாறு திட்டமிட்டுள்ளது என்பதையும் இந்தியாவின் முக்கியமான துறை என்ற முறையில் மீன்பிடித் துறையின் பண்டைய வரலாற்றையும் பகிர்ந்து கொண்டார்.
மேலும் விவரங்களுக்கு இந்த ஆங்கில செயதிக்குறிப்பைக் காணவும்: https://pib.gov.in/PressReleasePage.aspx?PRID=1858281
சுகாதாரம் மற்றும் குடும்ப நலத்துறை அமைச்சகம்
சுவிட்சர்லாந்தின் டாவோஸில் சுகாதார பாதுகாப்பு சமுதாய நிகழ்ச்சியில் மத்திய சுகாதாரத் துறை அமைச்சர் டாக்டர் மன்சுக் மாண்டவியா உரை
அனைவருக்கும் குறைந்த செலவில் தரமான சுகாதார பாதுகாப்பு வசதிகளை உருவாக்குவதை கருத்தில் கொண்டு, பல்வேறு திட்டங்களை மத்திய அரசு அமல்படுத்தி வருவதாக மத்திய சுகாதாரம் மற்றும் குடும்ப நலத் துறை அமைச்சர் டாக்டர் மன்சுக் மாண்டவியா தெரிவித்துள்ளார். நாடுமுழுவதும் சுகாதார உள்கட்டமைப்பு வசதிகளை மேம்படுத்த முனைப்பாக செயல்பட்டு வருவதாகவும் அவர் குறிப்பிட்டுள்ளார். இதனை சுவிட்சர்லாந்தின் டாவோஸில் சுகாதாரம் மற்றும் சுகாதார பாதுகாப்பு சமுதாய நிகழ்ச்சியில் உரையாற்றியபோது அவர் தெரிவித்தார்.
சுகாதார பாதுகாப்பு சேவை என்பதே மத்திய அரசின் தொலைநோக்கு திட்டத்தின் பிரதான குறிக்கோள் என்றும், இதற்கு ஏதுவாக உலகின் மிகப்பெரிய சுகாதார உறுதியளிப்புத் திட்டமான பிரதமரின் ஜன் ஆரோக்கிய யோஜனா செயல்படுத்தப்பட்டு இருப்பதாகவும் தெரிவித்தார். இந்த திட்டத்தின்கீழ், ஒரு லட்சத்து 50 ஆயிரம் சுகாதார நல மையங்களை உருவாக்கி சராசரியாக 50 கோடி பேருக்கு சுகாதார வசதியை அளிக்க இலக்கு நிர்ணயிக்கப்பட்டு இருப்பதாகவும் மத்திய அமைச்சர் கூறினார்.
மருந்துத் துறையில் இந்தியாவின் மாபெரும் பங்களிப்பு குறித்து பேசிய டாக்டர் மன்சுக் மாண்டவியா, அமெரிக்காவுக்கு அடுத்தபடியாக மரபியல் மருந்துகளை தயாரிப்பதில் இந்தியா முன்னணி வகிக்கிறது என்றார். மருந்து சார்ந்த ஆராய்ச்சி மற்றும் மேம்பாட்டுத் திட்டங்களின் மையமாக இந்தியா மாறிவருவதாகவும் குறிப்பாக அதிநவீன வசதிகளின் உதவியுடன் நோய்களை கண்டறியும் சேவைகளை வழங்குவதில் முன்னணியாக திகழ்வதாகவும் டாக்டர் மன்சுக் மாண்டவியா குறிப்பிட்டார்.
இந்த நிகழ்ச்சியில் ஜெர்மனியின் சுகாதாரத் துறை அமைச்சர், ஜாம்பியாவின் நிதியமைச்சர், அங்கோலாவின் நிதியமைச்சர், உலக சுகாதார அமைப்பின் இயக்குநர், உலக பொருளாதார கூட்டமைப்பின் நிர்வாகி உள்ளிட்ட பலர் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பை காணவும். https://pib.gov.in/PressReleasePage.aspx?PRID=1891791
உள்துறை அமைச்சகம்
புலனாய்வுத்துறையில் சிறப்பாக பணியாற்றியவர்களுக்கான மத்திய உள்துறை அமைச்சரின் பதக்கம்’2022 அறிவிப்பு
2022-ஆம் ஆண்டில் “புலனாய்வுத் துறையில் சிறப்பாக பணியாற்றியவர்களுக்கான மத்திய உள்துறை அமைச்சரின் பதக்கம்” 151 காவல்துறையினருக்கு வழங்கப்படும் என அறிவிக்கப்பட்டுள்ளது. இந்தப் பதக்கம் 2018ஆம் ஆண்டு முதல் வழங்கப்பட்டு வருகிறது. குற்றப் புலனாய்வுப் பணியில், உயர் தொழில் தரத்தை ஊக்குவிப்பதுடன், இது போன்ற புலனாய்வுப் பணியில் சிறந்து விளங்குவோரை அங்கீகரிப்பதே இதன் நோக்கமாகும்.
இந்த ஆண்டு 28 பெண் அதிகாரிகள் உட்பட மொத்தம் 151 பேர் தேர்வு விருது பெற செய்யப்பட்டுள்ளனர். விருது பெறுவோரில் அதிகபட்சமாக 15 பேர் மத்திய புலனாய்வு அமைப்பான சிபிஐ-யைச் சேர்ந்தவர்கள்.
தமிழ்நாட்டிலிருந்து காவல் துறை கூடுதல் கண்காணிப்பாளர் திருமதி ஏ கனகேஸ்வரி, ஆய்வாளர்கள் திருமதி கே அமுதா, திருமதி எஸ் சசிகலா, திருமதி பாண்டி முத்துலக்ஷ்மி, உதவி ஆய்வாளர் திரு ஆர் செல்வராஜன் ஆகிய 5 பேர் உள்துறை அமைச்சரின் பதக்கம் பெற தேர்ந்தெடுக்கப்பட்டுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1851166
------
((Visitor Counter : 211
மத்திய அமைச்சரவை
மத்திய சுற்றுச்சூழல், வனத்துறை மற்றும் பருவநிலை மாற்றம் இணை அமைச்சர்  திரு. அனில் மாதவ் தவே மறைவு – அமைச்சரவைக் இரங்கல்
மத்திய சுற்றுச்சூழல், வனத்துறை மற்றும் பருவநிலை மாற்றம் இணை அமைச்சர்  திரு. அனில் மாதவ் தவே மறைவுக்கு மத்திய அமைச்சரவைக் கூட்டம் ஆழ்ந்த இரங்கலைத் தெரிவித்துள்ளது. மத்திய சுற்றுச்சூழல், வனத்துறை மற்றும் பருவநிலை மாற்றம்  மற்றும் நாடாளுமன்ற உறுப்பினர், என்று பல்வேறு துறைகளில் சிறப்பாக விளங்கியவரின் மறைவில் நாடு சிறந்த தலைவரை இழந்துள்ளது என்று அமைச்சரவைக் கூட்டத்தில் இன்று சிறப்புத் தீர்மானம் நிறைவேற்றப்பட்டது. பிரதமர் திரு. நரேந்திர மோடி தலைமையில் கூடிய அமைச்சரவைக் கூட்டம், திரு. அனில் மாதவ் தவேவை இழந்து தவிக்கும் குடும்பத்தினருக்கு அரசு மற்றும் நாட்டின் சார்பாக தனது மனமார்ந்த இரங்கலைத் தெரிவித்துக் கொண்டது.
நிறைவேற்றப்பட்ட இரங்கல் தீர்மானம்;
மத்தியப் பிரதேசம், உஜ்ஜையினில் உள்ள பார் நகரில் 1956 ஜூலை 6 திரு. அனில் மாதவ் தவே பிறந்தார். இந்தூர் குஜராத்தி கல்லூரியிலிருந்து முதுநிலைப் பட்டத்தைப் பெற்ற அவர், ஊரக வளர்ச்சி மற்றும் மேலாண்மையில் தனிச் சிறப்பு பெற்றவர்.
நதி பாதுகாவலர், சுற்றுச்சூழல் நிபுணர் மற்றும் சமூக ஆர்வலராக திரு. தவே விளங்கினார். சிறந்த எழுத்தாளரான அவர், இந்தி மற்றும் ஆங்கிலத்தில் பல்வேறு நூல்களை எழுதியுள்ளார். ஜன் அபியான் பரிஷத்தின் நிறுவனரான அவர், மாத இதழான சாராய்வெட்டி மற்றும் ஜன் அபியான் பரிஷத்தின் ஆசிரியராக பணிபுரிந்தார். பயிற்சி பெற்ற விமானியான இவர், நர்மதா நதி உற்பத்தியாகும் இடம் முதல் முகத்துவாரம் வரை செஸ்னா 173 விமானத்தில் பறந்து, 1312 கி.மீ தூரத்தை கடந்தார். 1000 – ம் முறைக்கு மேல் அரங்கேற்றப்பட்ட சத்திரபதி சிவாஜியின் ஜனதா ராஜா என்ற நாடகத்தை இவர் ஒருங்கிணைத்தார். இதில் ஒன்று லண்டனில் உள்ள வெம்ப்லே – யில் அரங்கேற்றப்பட்டது.
2009 – ல் மாநிலங்கள் அவைக்குத் தேர்ந்தெடுக்கப்பட்ட இவர், நீர் வளங்கள் குழு, மத்திய தகவல் மற்றும் ஒலிபரப்பு அமைச்சகத்தின் ஆலோசனைக் குழு மற்றும் பல்வேறு குழுக்களில் இவர் இடம் பெற்றிருந்தார். உலக வெப்பமய மாக்குதல் மற்றும் பருவநிலை மாற்றத்திற்கான நாடாளுமன்றக் குழுவின் உறுப்பினராக விளங்கினார். 2016 – ல் மாநிலங்கள் அவைக்கு மீண்டும் தேர்ந்தெடுக்கப்பட்ட இவர், மத்திய சுற்றுச்சூழல், வனத்துறை மற்றும் பருவநிலை மாற்றம் அமைச்சகத்தின் முதல் இணை அமைச்சராகப்  பொறுப்பேற்றார்.
ஏழை மற்றும் எளியோருக்கான உண்மையான சமூக ஆர்வலராகத் திரு. அனில் மாதவ் தவே அறியப்பட்டார். சுற்றுச்சூழல் பாதுகாவலராக, நர்மதா நதியின் பாதுகாப்புக்கு அவர் அயராது பாடுபட்டார். உண்மையான தேசியவாதியான இவர், தனது பொது பொறுப்புகளை மிக கனிவுடன் கையாண்டார். இவரின் மறைவின் மூலம் மத்தியப் பிரதேசத்தின் முக்கிய தலைவர்களில் ஒருவரான இவரை நாடு இழந்துள்ளது.
வணிகம் மற்றும் தொழில்துறை அமைச்சகம்
புது நிறுவனங்களை ஊக்குவிக்க அரசின் நடவடிக்கைகள் : திரு பியூஷ் கோயல்
ஸ்டார்ட் அப் எனப்படும் புது நிறுவனங்களை ஊக்குவிக்கவும், அவற்றின் எண்ணிக்கையை அதிகப்படுத்தவும், அவற்றுக்கு பல்வேறு பலன்களை அரசு அறிமுகப்படுத்தியுள்ளதாக மத்திய வர்த்தக தொழில் துறை அமைச்சர் திரு பியூஷ் கோயல் இன்று கூறினார்.
இந்திய பட்டயக் கணக்காளர்கள் நிறுவனத்தின் ஸ்டார்ட் அப் மந்தன் 2.0 என்னும் நிகழ்ச்சியில் உரையாற்றிய அவர், புது நிறுவன சூழலியலை விரிவுபடுத்துவதற்காக உள்ளீடுகளையும், ஊக்கத்தையும் அரசு தொடர்ந்து வழங்கி வருவதாகக் கூறினார்.
வரி சலுகை உட்பட பல்வேறு நன்மைகளை ஸ்டார்ட் அப்களுக்கு அரசு வழங்கி வருவதாக அவர் கூறினார். "ரூ 10,000 கோடி ஆரம்ப நிதியுடன், புது நிறுவனங்களுக்கு உதவுவதற்கான நிதியம் ஒன்றை அரசு அமைத்துள்ளது," என்றும் அவர் தெரிவித்தார்.
மேலும் பேசிய அமைச்சர், நாடு முழுவதும் உள்ள பல்வேறு அரசு நிறுவனங்களுக்கு புது நிறுவனங்கள் தங்களது பொருட்களையும், சேவைகளையும் வழங்குவதற்கான சம வாய்ப்பை அரசின் மின்சந்தை வழங்கி வருவதாகவும் கூறினார்.
தற்சார்பை நோக்கி இன்றைக்கு இந்தியா முன்னேறி வருவதாகவும், புது நிறுவனங்கள் அதற்கு வழி காட்டுவதாகவும் திரு கோயல் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1679156
குறு சிறு மற்றும் நடுத்தர தொழில் துறை அமைச்சகம்
வெற்றிக்கதை: தொழிலுக்கு ஊக்கமளிக்கும் என்எஸ்ஐசி
கான்பூரின் நசீம் பாக் என்னுமிடத்தைச் சேர்ந்த திரு.இஷான் உல்லா, ஈஸ்ட் வெஸ்ட் டேனர்ஸ் என்னும் தொழில் அலகு ஒன்றை சொந்தமாக நடத்தி வருகிறார். அங்கு காலணிகள் உள்ளிட்ட அனைத்து விதமான தோல் பொருட்கள், ஆடைகள், ஜவுளிகளை அவர் உற்பத்தி செய்கிறார்.
தேசிய சிறுதொழில்கள் கழகம் என்எஸ்ஐசியின் ஆதரவுடன் தற்போது அவரது நிறுவனம் ஆண்டுக்கு ரூ.15 கோடி விற்று முதல் கண்டுள்ளது. என்எஸ்ஐசி தற்போது அவரது நிறுவனத்தின் பொருட்களை சந்தைப்படுத்துவதற்காக பதிவு செய்துள்ளது. இடபிள்யுடி என்ற வணிக முத்திரையுடன் இந்தப் பொருட்கள் சந்தைப்படுத்தப்படும். திரு.இஷான் உல்லா ரூ.1 லட்சம் முதலீட்டில் 1999 ஆம் ஆண்டு இந்த நிறுவனத்தை தொடங்கினார்.
தனது தொழில் மூலம் வேலைவாய்ப்பை அதிகரிப்பதே அவரது நோக்கமாக உள்ளது. மேலும் வாடிக்கையாளர்களின் திருப்திக்கு ஏற்ப சிறந்த சேவை, கட்டுபடியான விலை, நல்ல தரம், உரிய நேரத்தில் விநியோகம் என்ற நிலையை தக்க வைப்பதும் அவரது நோக்கமாகும்.
புவி அறிவியல் அமைச்சகம்
3500 மீட்டர் உயரத்தில் லே-இல் அமைக்கப்பட்டுள்ள வானிலை மையத்தை டாக்டர். ஹர்ஷ்வர்தன் திறந்து வைத்தார்
புதுதில்லியில் உள்ள மத்திய புவி அறிவியல் அமைச்சகத்தில் இன்று நடைபெற்ற நிகழ்ச்சியில், லே-இல் அமைக்கப்பட்டுள்ள வானிலை மையத்தை மத்திய புவி அறிவியல், அறிவியல் மற்றும் தொழில்நுட்பம், மற்றும் சுகாதாரம் மற்றும் குடும்ப நல அமைச்சர் டாக்டர். ஹர்ஷ்வர்தன் காணொலி மூலம் திறந்து வைத்தார்.
லடாக்கின் துணைநிலை ஆளுநர் திரு. ராதாகிருஷ்ண மாத்தூர் இந்நிகழ்ச்சியின் கௌரவ விருந்தினராகக் கலந்து கொண்டார். இல்லடா நாடாளுமன்ற உறுப்பினர் திரு ஜம்யங் செரிங் நம்கியாலும் இதில் பங்கேற்றார்.
மத்திய புவி அறிவியல் அமைச்சகத்தின் செயலாளர் டாக்டர். எம். ராஜீவன், மத்திய புவி அறிவியல் அமைச்சகத்தின் இணைச் செயலாளர் டாக்டர். விபின் சந்திரா உள்ளிட்ட உயர் அதிகாரிகளும் இந்த நிகழ்ச்சியில் கலந்து கொண்டனர்.
கடல் மட்டத்திலிருந்து 3500 மீட்டர் உயரத்தில் லே-இல் அமைக்கப்பட்டுள்ள இந்த வானிலை மையம், இந்தியாவிலேயே மிகவும் உயரமான வானிலை மையம் ஆகும்.
இதைத் திறந்து வைத்துப் பேசிய டாக்டர். ஹர்ஷ் வர்தன், சர்வதேசத் தரம் வாய்ந்த இந்த மையம், வானிலை தொடர்பான விஷயங்களில் லடாக் நிர்வாகம் மற்றும் மக்களுக்கு மிகவும் உதவிகரமாக இருக்கும் என்று கூறினார்.
இதற்கிடையே, தொழில்நுட்பத் தகவல், முன்னறிவிப்பு மற்றும் மதிப்பீட்டுக் குழு தயாரித்த தற்சார்பு இந்தியாவுக்கான செயல்திட்டம் என்னும் அறிக்கையை டாக்டர். ஹர்ஷ் வர்தன் புதுதில்லியில் இன்று வெளியிட்டார்.
நிகழ்ச்சியில் பேசிய அவர், பிரதமர் திரு. நரேந்திர மோடியின் இலட்சியம், கோவிட் பெருந்தொற்றின் போது நம்முடன் உறுதியுடன் நின்றதாகக் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்புகளைப் பார்க்கவும்:https://pib.gov.in/PressReleasePage.aspx?PRID=1684426
-----
(Visitor Counter : 172
தகவல் மற்றும் ஒலிபரப்பு அமைச்சகம்
இந்தியத் திரைப்படத்துக்கு நமது அனிமேஷன் நிபுணர்கள் பணியாற்ற வேண்டிய நேரம் இது: திரு பிரகாஷ் ஜவடேகர்
இந்திய திரைப்படத்துக்கு நமது அனிமேஷன் நிபுணர்கள் பணியாற்ற வேண்டிய நேரம் இது என சிஐஐ அமைப்பின் பிக் பிக்சர்  மாநாட்டில் உரையாற்றிய மத்திய தகவல் ஒலிபரப்புத் துறை அமைச்சர் திரு பிரகாஷ் ஜவடேகர் கூறினார்.
சிஐஐ அமைப்பின் பிக் பிக்சர்  மாநாட்டில் திரு பிரகாஷ் ஜவடேகர் பேசியதாவது:
இந்த மாநாட்டை நடத்தும் சிஐஐ அமைப்புக்கு வாழ்த்துகள். தகவல் தொடர்பு தொழில்நுட்பத்தின் வளர்ச்சிக்கு தனித்துவமான நாடாக இந்தியா உள்ளது. இது பொழுதுபோக்கு மற்றும் ஊடகத் தொழிலுக்கு மிகப்பெரிய வாய்ப்பை அளிக்கிறது. அனிமேஷன், விஷூவல் எபெக்ட்ஸ், விளையாட்டு மற்றும் காமிக்ஸ்  துறை வளர்ந்து வருகிறது.
உலகளவிலான முன்னணி சினிமா தயாரிப்பாளர்களுக்கு நமது நிபுணர்கள் அனிமேஷன் உதவிகளை அளிக்கின்றனர். நமது அனிமேஷன் நிபுணர்கள், நமது இந்தியப் படங்களுக்கு பணியாற்ற வேண்டிய நேரம் வந்து விட்டது. அப்போதுதான் இந்தியத் திரைப்படங்களில் அனிமேஷன் மற்றும் கிராபிக்ஸ் பயன்பாடு அதிகரிக்கும்.
மும்பை இந்திய மையத்துடன் இணைந்து சிறப்பு மையத்தை மத்திய அரசு உருவாக்கி வருகிறது. அதில் அனிமேஷன் பாடங்கள் கற்றுத் தரப்படும். ஊடகம் மற்றும் பொழுதுபோக்குத் துறையில் தொழில் முனைவோரை வளர்ப்பதற்கான நடவடிக்கைகளை மத்திய அரசு மேற்கொள்ளும்.
2022ம் ஆண்டில் கேன்ஸ் திரைப்பட விழா 75வது ஆண்டை கொண்டாடுவதால், இந்தியா சிறப்பு நிகழ்ச்சிக்கு ஏற்பாடு செய்யும். இந்த மாநாட்டில் கலந்து கொண்டவர்கள், 2021 ஜனவரியில் கோவாவில் நடைபெறும் 51வது சர்வதேச திரைப்பட விழாவில் பங்கேற்க வேண்டும்.
இவ்வாறு மத்திய அமைச்சர் திரு பிரகாஷ் ஜவடேகர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1681010
பிரதமர் அலுவலகம்
யுனெஸ்கோவின் மதிப்புமிகு கலாச்சார பாரம்பரியப் பட்டியலில் கொல்கத்தாவின் துர்காபூஜை சேர்க்கப்பட்டுள்ளது குறித்து பிரதமர் மகிழ்ச்சி
யுனெஸ்கோவின் மதிப்புமிகு கலாச்சார பாரம்பரியப் பட்டியலில் கொல்கத்தாவின் துர்காபூஜை சேர்க்கப்பட்டுள்ளது குறித்து பிரதமர் திரு நரேந்திர மோடி மகிழ்ச்சித் தெரிவித்துள்ளார்.
இது குறித்து யுனெஸ்கோவின் சுட்டுரையில் பதில் அளித்துள்ள பிரதமர் மோடி கூறியிருப்பதாவது;
ஒவ்வொரு இந்தியருக்கும் மகத்தான பெருமைக்கும், மகிழ்ச்சிக்கும் உரியதாகும்" !
நமது பாரம்பரியம் மற்றும் நெறிமுறைகளை துர்கா பூஜை எடுத்துரைக்கிறது மற்றும் கொல்கத்தாவின் துர்கா பூஜை அனைவரும் பெற வேண்டிய ஒரு அனுபவம் எனக் குறிப்பிட்டுள்ளார்.
-----
(
|
மத்திய அமைச்சரவை
|
இந்தியா-கோட்டே டெல்வாயர் இடையிலான சுகாதாரத் துறை ஒத்துழைப்புக்கான புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்
இந்தியாவின் சுகாதாரம் மற்றும் குடும்பநல அமைச்சகத்துக்கும் கோட்டே டெல்வாயர் குடியரசின் சுகாதாரம் மற்றும் பொதுநல அமைச்சகத்துக்கும் இடையே சுகாதாரத்துறை ஒத்துழைப்புக்கான புரிந்துணர்வு ஒப்பந்தத்துக்கு மத்திய அமைச்சரவை ஒப்புதல் வழங்கியுள்ளது.
நவீன மருத்துவத் தொழில்நட்பத் துறையில், மருத்துவர்கள், சுகாதாரத் துறை அதிகாரிகள் மற்றும் நிபுணர்களுக்கான பயிற்சி, மருந்துகள் கட்டுப்பாடு, மருத்துவம் மற்றும் சுகாதார ஆராய்ச்சி மேம்பாடு, ஆரம்ப சுகாதாரத் துறையில் சிறந்த சிகிச்சை முறைகளைப் பரிமாறிக் கொள்ளுதல், சுகாதார மேம்பாடு மற்றும் நோய்த்தடுப்பு உள்பட 17 பிரிவுகளில் ஒத்துழைப்பை ஏற்படுத்த இந்த புரிந்துணர்வு ஒப்பந்தம் வகை செய்கிறது.
புரிந்துணர்வு ஒப்பந்தத்தை அமல்படுத்துவதை மேற்பார்வையிடவும், மேலும் விரிவான ஒத்துழைப்புக்கும் பணிக்குழு ஒன்று அமைக்கப்படும்.
சமூக நிதி மற்றும் அதிகாரமளித்தல் அமைச்சகம்
பட்டியலின மாணவர்களுக்கான கல்வி உதவித் தொகைத் திட்டங்கள்
பட்டியலின மாணவர்களுக்கான கல்வி உதவித் தொகைத் திட்டங்கள்
புதுதில்லி, ஜூலை 26, 2023
ஆதிதிராவிடர், நிலமற்ற விவசாயத் தொழிலாளர்கள் மற்றும் பாரம்பரிய கைவினைஞர்கள் பிரிவைச் சேர்ந்த குறைந்த வருமானம் பெறும் மாணவர்கள் வெளிநாடுகளில் படித்து முதுகலை பட்டம் அல்லது முனைவர் பட்டம் போன்ற உயர்கல்வியைப் பெறுவதற்கு வசதியாக, சமூக நீதி மற்றும் அதிகாரமளித்தல் துறை, தேசிய வெளிநாட்டு கல்வி உதவித்தொகை என்ற மத்திய அரசின் திட்டத்தை செயல்படுத்துகிறது.
கடந்த ஐந்து ஆண்டுகளில் டி.ஓ.எஸ்.ஜே.இ.யின் என்.ஓ.எஸ் திட்டத்தின் கீழ் வெளிநாடுகளுக்கு கல்வி பயில அனுப்பப்பட்ட பட்டியலின மாணவர்களின் எண்ணிக்கையும், அந்த காலகட்டத்தில் ஒதுக்கப்பட்ட நிதியின் விவரங்களும் பின்வருமாறு:-அடுத்தடுத்த ஆண்டுகளில் வெளிநாடுகளுக்குச் சென்ற முந்தைய தேர்வு ஆண்டு விருது பெற்றவர்களும் அடங்குவர்
இத்தகவலை சமூக நீதி மற்றும் அதிகாரமளித்தல் அமைச்சக இணை அமைச்சர் தெரிவித்துள்ளார்.
திரு. நாராயணசாமி இன்று மாநிலங்களவையில் எழுத்துப்பூர்வமாக அளித்த பதிலில் கூறியிருப்பதாவது:
|
|
வரிசை எண்.
|
|
நிதி ஆண்டு
|
|
பட்டியலின மாணவர்களின் எண்ணிக்கை|
|
ஒதுக்கப்பட்ட நிதி 
|
|
பி.இ.
|
|
ஆர்.இ.
|
|
1
|
|
2018-19
|
|
59
|
|
15.00
|
|
15.00
|
|
2
|
|
2019-20
|
|
62
|
|
20.00
|
|
20.00
|
|
3
|
|
2020-21
|
|
71
|
|
20.00
|
|
30.00
|
|
4
|
|
2021-22
|
|
106
|
|
30.00
|
|
35.00
|
|
5
|
|
2022-23
|
|
140
|
|
36.00
|
|
50.00
விவசாயத்துறை அமைச்சகம்
வேளாண்மை- கரீஃப் இயக்கம் – 2022 குறித்த தேசிய கருத்தரங்கை மத்திய வேளாண் துறை அமைச்சர் தொடங்கி வைத்தார்
கரீஃப் இயக்கம் 2022-23 க்கான வேளாண்மை குறித்த தேசிய கருத்தரங்கை மத்திய வேளாண் அமைச்சர் திரு நரேந்திர சிங் தோமர் புதுதில்லியில் இன்று தொடங்கி வைத்தார். பயிர்களின் உற்பத்தி மற்றும் உற்பத்தித் திறனை அதிகரிப்பதற்கான புதிய தொழில்நுட்பங்களை பயன்படுத்துவது, முக்கியமான இடுபொருட்கள் விநியோகத்தை உறுதி செய்வது ஆகியவற்றுடன் மாநில அரசுகளுடன் கலந்து பேசி முந்தைய பயிர் பருவங்களின் செயல்பாடுகளை மதிப்பீடு செய்து கரீஃப் பருவத்திற்கு பயிர் வாரியான இலக்குகளை ஆய்வு செய்வது இந்த கருத்தரங்கின் நோக்கமாகும்.
இந்த கருத்தரங்கில் பேசிய வேளாண் அமைச்சர் திரு நரேந்திர சிங் தோமர், இரண்டாவது மதிப்பீட்டின்படி,  மொத்த உணவு தானியங்கள் உற்பத்தி 3,160 லட்சம் டன் என மதிப்பீடு செய்யப்பட்டுள்ளது. இது முன்னெப்போதையும் விட, அதிக சாதனை அளவாகும். பருப்பு வகைகள் மற்றும் எண்ணெய் வித்துக்கள் உற்பத்தி முறையை 269.5 மற்றும் 371.5 லட்சம் டன்களாக இருக்கும் என்று கூறினார். நானோ யூரியா மூலம் யூரியா பயன்பாட்டை குறைப்பதற்கான உத்தியை வலியுறுத்திய அவர், இயற்கை வேளாண்மைக்கு அரசு தொடர்ந்து முக்கியத்துவம் அளிக்கும் என்றார்.
2022-23 ஆம் ஆண்டுக்கான மொத்த உணவு தானிய உற்பத்திக்கு 3,280 லட்சம் டன் இலக்கினையும், பருப்புகள் மற்றும் எண்ணெய் வித்துக்களின் உற்பத்தி 295.5 மற்றும் 413.4 லட்சம் டன்களாக இந்த கருத்தரங்கில் இலக்கு நிர்ணயிக்கப்பட்டுள்ளது.
வேளாண் மற்றும் விவசாயிகள் நலத்துறை செயலாளர் திரு மனோஜ் அஹூஜா, வேளாண் துறை ஆணையர் டாக்டர் ஏ கே சிங் உள்ளிட்டோர் இந்த கருத்தரங்கில் கலந்து கொண்டனர்.
மேலும் விவரங்களுக்கு, இந்த ஆங்கில செய்திக் குறிப்பை காணவும். https://pib.gov.in/PressReleasePage.aspx?PRID=1818067
சுற்றுச்சூழல் மற்றும் வனத்துறை அமைச்சகம்
நாடு சார்ந்த, குறைந்த விலையிலான தொழில்நுட்பங்களே தற்போதைய தேவை: திரு பிரகாஷ் ஜவடேகர்
உலகளாவிய எரிசக்தி விவகாரங்களின் மைய இடத்திற்கு இந்தியா முன்னேறி உள்ளதாக சர்வதேச எரிசக்தி முகமையின் செயல் இயக்குநர் திரு ஃபெயித் பிரோல் இன்று கூறினார்.
எரிசக்தி தொழில்நுட்பங்கள் பற்றிய சர்வதேச எரிசக்தி முகமையின் புதிய ஆய்வின் துவக்க விழாவில் பேசிய அவர், வளர்ந்து வரும் நாடுகளுக்கு எடுத்துக்காட்டாக இந்தியா திகழ்வதாக கூறினார்.
நிகழ்ச்சியில் பேசிய சுற்றுச்சூழல், வனம் மற்றும் பருவநிலை மாற்றம் அமைச்சர் திரு பிரகாஷ் ஜவடேகர், நாடு சார்ந்த, கட்டுபடியாகக்கூடிய தொழில்நுட்பங்களே தற்போதைய தேவை என்றார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1674123
சுற்றுலா அமைச்சகம்
சுற்றுலாத் துறையில் இந்தியா மற்றும் கொரியா இடையேயான உறவினை வலுபடுத்துவதற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
சுற்றுலாத் துறையில் இந்தியா மற்றும் கொரியா இடையேயான உறவினை வலுபடுத்துவதற்கான புரிந்துணர்வு ஒப்பந்தத்தை கையெழுத்திட பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இந்த புரிந்துணர்வு ஒப்பந்தத்தின் முக்கிய குறிக்கோள்கள்:
- சுற்றுலா துறையில் இருதரப்பு உறவினை விரிவுபடுத்துதல்
- சுற்றுலா தொடர்பாக உள்ள தகவல்கள் மற்றும் தரவுகளின் பரிமாற்றத்தை அதிகரித்தல்
- ஹோட்டல்கள் மற்றும் சுற்றுலா ஏற்பாட்டாளர்கள் உள்ளிட்ட சுற்றுலா துறை பங்குதாரர்களுக்கு இடையே ஒத்துழைப்பை ஊக்கப்படுத்துதல்
- ஒத்துழைப்பிற்காக மனித வள மேம்பாட்டுத் துறையில் பரிமாற்ற திட்டங்களை உருவாக்குதல்
- சுற்றுலா மற்றும் விருந்தோம்பல் துறைகளில் முதலீடுகளை ஊக்கப்படுத்துதல்
- இரு-வழி சுற்றுலாவை ஊக்கப்படுத்த சுற்றுலா ஏற்பாட்டாளர்கள்/ பத்திரிகையாளர்கள்/ திறனாய்வாளர்கள் ஆகியவர்களை இருநாடுகளையும் பார்வையிட செய்தல்
- விளம்பரம், சுற்றுலா தளங்களின் மேம்பாட்டை சந்தைப்படுத்தல் மற்றும் மேலாண்மை குறித்த அனுபவங்களை பகிர்ந்து கொள்ளுதல்.
- இரு நாடுகளிலும் நடைபெறும் சுற்றுலா கண்காட்சிகளில் பங்கேற்பதை ஊக்குவித்தல்
- பாதுகாப்பான, கௌரவமான மற்றும் நிலையான சுற்றுலாவை ஊக்குவித்தல்
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 203.30 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 203.30 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 2.76 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1862760
PIB Headquarters
கொவிட்-19 - பிஐபி செய்தித் தொகுப்பு
02.06.2020
கொவிட்-19 - பிஐபி செய்தித் தொகுப்பு
- ரசாயனம் மற்றும் உரங்கள் அமைச்சகம்
- வணிகம் மற்றும் தொழில்துறை அமைச்சகம்
- மின்னணு மற்றும் தகவல் தொழில்நுட்பம்
- சுகாதாரம் மற்றும் குடும்ப நலத்துறை அமைச்சகம்
- சாலைப் போக்குவரத்து மற்றும் நெடுஞ்சாலைத்துறை அமைச்சகம்
- அறிவியல் மற்றும் தொழில்நுட்பத்துறை
- பழங்குடியினர் நலத்துறை அமைச்சகம்
(
நீர்வளத் துறை அமைச்சகம்
கழிவு நீர் சுத்திகரிப்புத் திட்டங்கள் அனைத்தையும் குறிப்பிட்ட காலத்திற்குள் நிறைவேற்றி முடிக்குமாறு அதிகாரிகளுக்கு கட்கரி அறிவுறுத்தல்
பீகார், ஜார்க்கண்ட் மற்றும் மேற்குவங்க மாநிலங்களில் செயல்படுத்தப்பட்டுவரும் கழிவு நீர்ச் சுத்திகரிப்பு திட்டங்கள் குறித்த ஆய்வுக் கூட்டம், மத்திய நீர்வளம், நதிகள் மேம்பாடு மற்றும் கங்கை புனரமைப்பு, சாலைப் போக்குவரத்து மற்றும் கப்பல் துறை அமைச்சர் திரு. நிதின் கட்கரி தலைமையில் புதுதில்லியில் நேற்று நடைபெற்றது. இக்கூட்டத்தில் கங்கையைத் தூய்மைப்படுத்துவதற்கான தேசிய இயக்கத்தின் மூத்த அதிகாரிகள் மற்றும் ஒப்பந்ததாரர்களிடையே பேசிய அமைச்சர், இந்த மாநிலங்களில் ஒப்பளிக்கப்பட்ட திட்டங்கள் அனைத்தையும் விரைவில் நிறைவேற்றி முடிக்குமாறு அறிவுறுத்தினார்.
பீகாரில் 20 கழிவு நீர் சுத்திகரிப்புத் திட்டங்கள் ஒப்பளிக்கப்பட்டுள்ளது.
மேற்குவங்கத்தில் 13 கழிவு நீர் சுத்திகரிப்புத் திட்டங்கள் ஒப்பளிக்கப்பட்டுள்ளது.
ஜார்க்கண்ட்டில் 2 கழிவு நீர் சுத்திகரிப்புத் திட்டங்கள் ஒப்பளிக்கப்பட்டுள்ளது.
கூடுதல் விவரங்களுக்கு www.pib.nic.in என்ற இணையதளத்தைக் காணவும்.
(Visitor Counter : 100